title: Regulamentul de punere în aplicare (UE) nr. 768/2011 al Comisiei din 2 august 2011 de modificare a Regulamentului de punere în aplicare (UE) nr. 585/2011 din 17 iunie 2011 de stabilire a unor măsuri excepționale cu caracter temporar de sprijinire a sectorului fructelor și legumelor

text:
               3.8.2011

               RO

               Jurnalul Oficial al Uniunii Europene

               L 200/17

         REGULAMENTUL DE PUNERE ÎN APLICARE (UE) NR. 768/2011 AL COMISIEI
   din 2 august 2011
   de modificare a Regulamentului de punere în aplicare (UE) nr. 585/2011 din 17 iunie 2011 de stabilire a unor măsuri excepționale cu caracter temporar de sprijinire a sectorului fructelor și legumelor
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 191, coroborat cu articolul 4,
   întrucât:

               (1)

               Regulamentul de punere în aplicare (UE) nr. 585/2011 al Comisiei din 17 iunie 2011 de stabilire a unor măsuri excepționale cu caracter temporar de sprijinire a sectorului fructelor și legumelor (2) a introdus măsuri excepționale cu caracter temporar de sprijinire a sectorului fructelor și legumelor în urma apariției, în Germania, a unui focar de Escherichia coli (E. coli) care a cauzat o perturbare semnificativă a pieței fructelor și legumelor din Uniune.

               (2)

               În conformitate cu articolul 7 alineatul (2) din Regulamentul de punere în aplicare (UE) nr. 585/2011, statele membre trebuiau să înainteze către Comisie notificările privind sprijinul total solicitat Uniunii până la 18 iulie 2011. Din informațiile comunicate de statele membre în conformitate cu articolul respectiv reiese că impactul crizei a fost mai mare decât se preconizase.

               (3)

               Având în vedere perturbarea semnificativă a pieței fructelor și legumelor și prejudiciul cauzat sectorului fructelor și legumelor, este necesară majorarea valorii maxime a ajutorului, prevăzută la articolul 2 din Regulamentul de punere în aplicare (UE) nr. 585/2011. Din motive de urgență, prezentul regulament trebuie să intre în vigoare la data publicării sale.

               (4)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Articolul 2 din Regulamentul de punere în aplicare (UE) nr. 585/2011 se înlocuiește cu următorul text:

      „Articolul 2
      Valoarea maximă a ajutorului
      Valoarea totală a cheltuielilor efectuate de Uniune în scopul aplicării prezentului regulament nu trebuie să depășească 227 000 000 EUR. Aceste cheltuieli sunt finanțate din Fondul European de Garantare Agricolă (FEGA) și se utilizează exclusiv în scopul finanțării măsurilor prevăzute în prezentul regulament.”

   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 august 2011.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 160, 18.6.2011, p. 71.


title: Regulamentul de punere în aplicare (UE) nr. 806/2010 al Consiliului din 13 septembrie 2010 de modificare a Regulamentelor (CE) nr. 1292/2007 și (CE) nr. 367/2006 în ceea ce privește acordarea unui exportator israelian de folii din polietilen tereftalat (PET) originare din India a unei exceptări de la măsurile impuse în baza regulamentelor respective și de încheiere a înregistrării importurilor provenind de la acel exportator

text:
               15.9.2010

               RO

               Jurnalul Oficial al Uniunii Europene

               L 242/6

         REGULAMENTUL DE PUNERE ÎN APLICARE (UE) NR. 806/2010 AL CONSILIULUI
   din 13 septembrie 2010
   de modificare a Regulamentelor (CE) nr. 1292/2007 și (CE) nr. 367/2006 în ceea ce privește acordarea unui exportator israelian de folii din polietilen tereftalat (PET) originare din India a unei exceptări de la măsurile impuse în baza regulamentelor respective și de încheiere a înregistrării importurilor provenind de la acel exportator
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul antidumping de bază”), în special articolul 11 alineatul (4) și articolul 13 alineatul (4),
   având în vedere Regulamentul (CE) nr. 597/2009 al Consiliului din 11 iunie 2009 privind protecția împotriva importurilor care fac obiectul unor subvenții din partea țărilor care nu sunt membre ale Comunității Europene (2) (denumit în continuare „regulamentul antisubvenții de bază”), în special articolul 20 și articolul 23 alineatele (5) și (6),
   având în vedere propunerea prezentată de Comisia Europeană după consultarea Comitetului consultativ,
   întrucât:
   A.   MĂSURI ÎN VIGOARE

               (1)

               Consiliul a instituit, prin Regulamentele (CE) nr. 1676/2001 (3) și (CE) nr. 2597/1999 (4), măsuri antidumping și măsuri compensatorii în privința foliilor din PET originare din, printre altele, India (denumite în continuare „măsurile inițiale”). Prin Regulamentele (CE) nr. 1975/2004 (5) și (CE) nr. 1976/2004 (6), Consiliul a extins măsurile respective la foliile din PET expediate din Israel și din Brazilia (denumite în continuare „măsurile extinse”), cu excepția importurilor de produse expediate de o societate braziliană (Terphane Ltd) și de o societate israeliană (Jolybar Ltd) anume desemnate în fiecare dintre regulamentele respective.

               (2)

               Prin Regulamentul (CE) nr. 101/2006 (7), Consiliul a modificat Regulamentele (CE) nr. 1975/2004 și (CE) nr. 1976/2004, pentru a excepta încă o societate din Israel, Hanita Coatings Rural Cooperative Association Ltd, de la măsurile extinse.

               (3)

               În urma unei reexaminări efectuate în perspectiva expirării măsurilor antidumping, Consiliul, prin Regulamentul (CE) nr. 1292/2007 (8), a impus o taxă antidumping asupra importurilor de folii din polietilen tereftalat (PET) originare din India și a menținut extinderea taxei la importurile aceluiași produs expediat din Brazilia și din Israel, declarate sau nu ca fiind originare din Brazilia sau din Israel, cu excepția anumitor producători specificați la articolul 2 alineatul (4) din regulamentul menționat (denumite în continuare „măsurile antidumping în vigoare”).

               (4)

               În urma unei reexaminări efectuate în perspectiva expirării măsurilor compensatorii, Consiliul, prin Regulamentul (CE) nr. 367/2006 (9), a impus o taxă compensatorie asupra importurilor de folii din polietilen tereftalat (PET) originare din India și a menținut extinderea taxei la importurile aceluiași produs expediat din Brazilia și din Israel, declarate sau nu ca fiind originare din Brazilia sau din Israel, cu excepția anumitor producători specificați la articolul 1 alineatul (3) din regulamentul menționat (denumite în continuare „măsurile compensatorii în vigoare”). Măsurile antidumping în vigoare și măsurile compensatorii în vigoare vor fi denumite în continuare împreună „măsurile antidumping și compensatorii în vigoare”.

               (5)

               Regulamentele (CE) nr. 1292/2007 și (CE) nr. 367/2006 au fost modificate ultima dată prin Regulamentul (CE) nr. 15/2009 al Consiliului (10).

         B.   ANCHETA ACTUALĂ

   1.   Cererea de reexaminare

               (6)

               Ulterior, Comisia a fost sesizată pentru o cerere de scutire de măsurile extinse în conformitate cu articolul 11 alineatul (4) și cu articolul 13 alineatul (4) din regulamentul antidumping de bază, precum și cu articolul 20 și articolul 23 alineatele (5) și (6) din regulamentul antisubvenții de bază. Cererea a fost depusă de S.Z.P. Plastic Packaging Products Ltd (denumit în continuare „SZP”), un producător din Israel (denumit în continuare „țara în cauză”).

         2.   Inițierea unei reexaminări

               (7)

               Comisia a examinat elementele de probă furnizate de SZP și a considerat că erau suficiente pentru a justifica deschiderea unei anchete, în temeiul articolului 11 alineatul (4) și al articolului 13 alineatul (4) din regulamentul antidumping de bază, precum și în temeiul articolului 20 și al articolului 23 alineatele (5) și (6) din regulamentul antisubvenții de bază, privind posibilitatea de a acorda societății o scutire de la măsurile extinse. După consultarea Comitetului consultativ și după ce i s-a acordat industriei în cauză a Uniunii posibilitatea de a-și prezenta observațiile, Comisia a deschis, prin Regulamentul (UE) nr. 6/2010 (11) (denumit în continuare „regulamentul de deschidere”), o reexaminare a Regulamentelor (CE) nr. 1292/2007 și (CE) nr. 367/2006 cu privire la SZP.

               (8)

               Regulamentul de deschidere a reexaminării abroga, de asemenea, taxa antidumping instituită de Regulamentul (CE) nr. 1292/2007 la importurile de produse supuse anchetei expediate din Israel de către SZP în același timp. În conformitate cu articolul 14 alineatul (5) din regulamentul antidumping de bază, autoritățile vamale au fost solicitate să adopte măsurile necesare pentru înregistrarea importurilor respective.

         3.   Produsul în cauză

               (9)

               Produsul în cauză este același cu cel definit în regulamentele de instituire a măsurilor inițiale, și anume folii din polietilen tereftalat (PET) originare din India încadrate la codurile NC ex 3920 62 19 și ex 3920 62 90 (denumit în continuare „produsul în cauză”).

               (10)

               Se consideră că foliile din PET expediate din Israel către Uniune și declarate la codurile NC ex 3920 62 19 și ex 3920 62 90 (denumite în continuare „produse care fac obiectul unei reexaminări”) prezintă aceleași caracteristici tehnice, fizice și chimice de bază și sunt destinate acelorași utilizări ca și produsul în cauză. În consecință, produsele menționate sunt considerate produse similare în sensul articolului 1 alineatul (4) din regulamentul antidumping de bază și al articolului 2 litera (c) din regulamentul antisubvenție de bază.

         4.   Ancheta

               (11)

               Comisia a informat în mod oficial SZP și reprezentanții țării în cauză despre deschiderea reexaminării. Părțile interesate au fost invitate să își prezinte punctul de vedere și au fost informate de posibilitatea de a cere să fie audiate. Cu toate acestea, nu a fost formulată nicio cerere în acest sens.

               (12)

               De asemenea, Comisia a trimis SZP un chestionar, iar acesta a răspuns în termenul acordat. Comisia a cercetat și a verificat toate informațiile considerate necesare pentru reexaminare. S-a efectuat o vizită de verificare în localurile SZP.

         5.   Perioada de anchetă

               (13)

               Ancheta a acoperit perioada cuprinsă între 1 ianuarie 2009 și 31 decembrie 2009 (denumită în continuare „perioada de anchetă”). Au fost colectate date privind perioada cuprinsă între anul 2006 și sfârșitul perioadei de anchetă pentru a se studia o eventuală modificare a configurației comerțului.

         C.   REZULTATELE ANCHETEI

               (14)

               Ancheta a confirmat că SZP nu exportase către UE produsul care face obiectul unei reexaminări în cursul perioadei de anchetă care a condus la extinderea măsurilor, adică între 1 ianuarie și 31 decembrie 2003. Primele sale exporturi de produs care face obiectul unei reexaminări au survenit după extinderea măsurilor către, printre altele, Israel.

               (15)

               În plus, documentele prezentate de SZP au demonstrat într-un mod satisfăcător că reclamantul nu avea nicio legătură, directă sau indirectă, cu producătorii-exportatori indieni sau cu societățile israeliene supuse măsurilor antidumping și compensatorii în vigoare.

               (16)

               Astfel cum s-a menționat deja la considerentul 14, SZP nu a exportat către Uniune produsul în cauză decât după perioada de anchetă care a condus la extinderea măsurilor. SZP produce folii din PET și fie le vinde, fie le folosește pentru a produce o serie de produse de ambalare.

               (17)

               SZP utilizează, printre altele, materie primă de origine indiană pentru a produce folii din PET pe care apoi le exportă către Uniune, dar acest lucru nu se consideră a reprezenta un proces de eludare. Materia primă indiană a constituit doar o mică parte din materia primă cumpărată în condiții normale de piață de către SZP și a fost amestecată cu alte materii prime care erau cumpărate, în principal, pe piața internă. Producătorul indian de materie primă este un furnizor pe termen lung al SZP.

               (18)

               În plus, nu a fost prezentat niciun element de probă care să indice că SZP achiziționa folii din PET finite din India pentru a le revinde sau transborda către UE.

         D.   MODIFICAREA MĂSURILOR CARE FAC OBIECTUL REEXAMINĂRII

               (19)

               În conformitate cu concluziile prezentate mai sus conform cărora SZP nu s-a angajat în practici de eludare, societatea ar trebui să fie scutită de măsurile antidumping și compensatorii în vigoare.

               (20)

               Ar trebui să se pună capăt înregistrării importurilor de folii din PET expediate din Israel de către SZP, înregistrare introdusă de regulamentul de deschidere. În conformitate cu articolul 14 alineatul (5) din regulamentul antidumping de bază, care dispune că se pot aplica măsuri importurilor înregistrate începând cu data înregistrării, și având în vedere scutirea de măsuri a societății, nu trebuie să se perceapă taxa antidumping la importurile de folii din PET expediate din Israel de către SZP care au fost înregistrate la intrarea în Uniune, în conformitate cu regulamentul de deschidere.

               (21)

               În ceea ce privește măsurile compensatorii, deoarece a fost stabilit faptul că SZP nu a eludat măsurile în vigoare, scutirea ar trebui să intre în vigoare de la data intrării în vigoare a Regulamentului (UE) nr. 6/2010 în conformitate cu articolul 23 alineatul (6) din regulamentul antisubvenții de bază. Rambursarea sau remiterea trebuie să fie solicitate autorităților vamale naționale în conformitate cu legislația vamală aplicabilă.

               (22)

               În conformitate cu articolul 13 alineatul (4) din regulamentul antidumping de bază și cu articolul 23 alineatul (6) din regulamentul antisubvenții de bază, scutirea de măsurile extinse acordată foliilor din PET produse de SZP se aplică atât timp cât faptele stabilite definitiv justifică această scutire și atât timp cât nu se stabilește, de exemplu, că a fost acordată pe baza unor informații false sau înșelătoare comunicate de societatea în cauză. În cazul unor elemente prima facie care să indice contrariul, Comisia poate deschide o anchetă pentru a determina dacă retragerea scutirii se justifică.

               (23)

               Scutirea de măsurile extinse aplicate importurilor de folii din PET expediate de SZP s-a stabilit pe baza concluziilor prezentei reexaminări. Aceasta se aplică astfel exclusiv importurilor de folii din PET fabricate și expediate din Israel de către respectiva entitate juridică. Foliile din PET importate, fabricate sau expediate de orice societate ale cărei denumire și adresă nu sunt menționate în mod specific la articolul 2 alineatul (4) din Regulamentul (CE) nr. 1292/2007 și la articolul 1 alineatul (3) din Regulamentul (CE) nr. 367/2006, inclusiv de entități aflate în legătură cu societățile menționate în mod special, nu pot beneficia de scutire și trebuie să fie supuse nivelului taxei reziduale instituit de regulamentele în cauză.

         E.   PROCEDURA

               (24)

               SZP și toate celelalte părți interesate au fost informate cu privire la faptele și considerentele care au stat la baza intenției de a acorda SZP scutirea de măsurile extinse. Nu s-au primit observații,

         ADOPTĂ PREZENTUL REGULAMENT:
   Articolul 1
   (1)   Regulamentul (CE) nr. 1292/2007 se modifică după cum urmează:
   La articolul 2 alineatul (4) se adaugă următoarea societate pe lista societăților care produc folii din polietilen tereftalat în Brazilia și Israel și ale căror importuri de folii din polietilen tereftalat sunt scutite de aplicarea taxei antidumping reziduale definitive extinse:

      „S.Z.P. Plastic Packaging Products Ltd, PO Box 53, Shavei Zion, 22086 Israel (cod adițional TARIC A964)”.

   (2)   Regulamentul (CE) nr. 367/2006 se modifică după cum urmează:
   La articolul 1 alineatul (3) se adaugă următoarea societate pe lista societăților care produc folii din polietilen tereftalat în Brazilia și Israel și ale căror importuri de folii din polietilen tereftalat sunt scutite de aplicarea taxei compensatorii definitive extinse:

      „S.Z.P. Plastic Packaging Products Ltd, PO Box 53, Shavei Zion, 22086 Israel (cod adițional TARIC A964)”.

   Articolul 2
   Taxele compensatorii care au fost percepute după 7 ianuarie 2010 în baza articolului 1 alineatul (1) din Regulamentul (CE) nr. 367/2006 la importuri provenind de la S.Z.P. Plastic Packaging Products Ltd, vor fi rambursate importatorului sau importatorilor în cauză. Rambursarea sau remiterea se solicită autorităților vamale naționale în conformitate cu legislația vamală aplicabilă.
   Articolul 3
   Autoritățile vamale sunt invitate să înceteze înregistrarea importurilor efectuată în temeiul articolului 3 din Regulamentul (UE) nr. 6/2010. Nu se percepe nicio taxă antidumping asupra importurilor astfel înregistrate.
   Articolul 4
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Articolul 1 alineatul (2) se aplică de la 7 ianuarie 2010.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 septembrie 2010.

            Pentru Consiliu

            Președintele

         S. VANACKERE

      (1)  JO L 343, 22.12.2009, p. 51.

      (2)  JO L 188, 18.7.2009, p. 93.

      (3)  JO L 227, 23.8.2001, p. 1.

      (4)  JO L 316, 10.12.1999, p. 1.

      (5)  JO L 342, 18.11.2004, p. 1.

      (6)  JO L 342, 18.11.2004, p. 8.

      (7)  JO L 17, 21.1.2006, p. 1.

      (8)  Regulamentul (CE) nr. 1292/2007 al Consiliului din 30 octombrie 2007 privind instituirea unei taxe antidumping definitive la importurile de folii din polietilen tereftalat (PET) originare din India, ca urmare a unei reexaminări a măsurilor care urmează să expire, în conformitate cu articolul 11 alineatul (2) din Regulamentul (CE) nr. 384/96 al Consiliului, și încheierea unei reexaminări intermediare parțiale a acestor importuri, în conformitate cu articolul 11 alineatul (3) din Regulamentul (CE) nr. 384/96 (JO L 288, 6.11.2007, p. 1).

      (9)  Regulamentul (CE) nr. 367/2006 al Consiliului din 27 februarie 2006 de instituire a unui drept compensatoriu definitiv la importurile de folii din polietilenă tereftalată (PET) originare din India ca urmare a reexaminării la expirarea măsurilor în conformitate cu articolul 18 din Regulamentul (CE) nr. 2026/97 (JO L 68, 8.3.2006, p. 15).

      (10)  JO L 6, 10.1.2009, p. 1.

      (11)  JO L 2, 6.1.2010, p. 5.


title: Regulamentul de punere în aplicare (UE) nr. 1184/2012 al Comisiei din 7 decembrie 2012 de aprobare a unor modificări care nu sunt minore din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Cecina de León (IGP)]

text:
               12.12.2012

               RO

               Jurnalul Oficial al Uniunii Europene

               L 338/16

         REGULAMENTUL DE PUNERE ÎN APLICARE (UE) NR. 1184/2012 AL COMISIEI
   din 7 decembrie 2012
   de aprobare a unor modificări care nu sunt minore din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Cecina de León (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:

               (1)

               În conformitate cu articolul 9 alineatul (1) primul paragraf și în temeiul articolului 17 alineatul (2) din Regulamentul (CE) nr. 510/2006, Comisia a examinat cererea Spaniei de aprobare a modificărilor elementelor din caietul de sarcini al indicației geografice protejate „Cecina de León”, înregistrată în temeiul Regulamentului (CE) nr. 1107/96 al Comisiei (2).

               (2)

               Deoarece modificările respective nu sunt minore în sensul articolului 9 din Regulamentul (CE) nr. 510/2006, Comisia a publicat cererea de modificare în Jurnalul Oficial al Uniunii Europene, în conformitate cu articolul 6 alineatul (2) primul paragraf din regulamentul respectiv (3). Deoarece Comisiei nu i s-a comunicat nicio declarație de opoziție, în conformitate cu articolul 7 din Regulamentul (CE) nr. 510/2006, modificările trebuie aprobate,

         ADOPTĂ PREZENTUL REGULAMENT:
   Articolul 1
   Se aprobă modificările caietului de sarcini publicate în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 decembrie 2012.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 93, 31.3.2006, p. 12.

      (2)  JO L 148, 21.6.1996, p. 1.

      (3)  JO C 81, 20.3.2012, p. 6.

      ANEXĂ
      Produse agricole destinate consumului uman enumerate în anexa I la tratat:

         Clasa 1.2.   Produse din carne (fierte, sărate, afumate etc.)

      SPANIA
      Cecina de León (IGP)


title: Regulamentul de punere în aplicare (UE) 2016/2348 al Comisiei din 20 decembrie 2016 de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2017 în cadrul contingentului tarifar deschis prin Regulamentul (CE) nr. 536/2007 pentru carnea de pasăre originară din Statele Unite ale Americii

text:
               21.12.2016

               RO

               Jurnalul Oficial al Uniunii Europene

               L 348/17

         REGULAMENTUL DE PUNERE ÎN APLICARE (UE) 2016/2348 AL COMISIEI
   din 20 decembrie 2016
   de stabilire a cantităților care urmează să fie adăugate la cantitatea fixată pentru subperioada 1 aprilie-30 iunie 2017 în cadrul contingentului tarifar deschis prin Regulamentul (CE) nr. 536/2007 pentru carnea de pasăre originară din Statele Unite ale Americii
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (2) și (3),
   întrucât:

               (1)

               Regulamentul (CE) nr. 536/2007 al Comisiei (2) a deschis un contingent tarifar anual pentru importul de produse din sectorul cărnii de pasăre originare din Statele Unite ale Americii.

               (2)

               Cantitățile care fac obiectul cererilor de licențe de import depuse în perioada 1-7 decembrie 2016 pentru subperioada 1 ianuarie-31 martie 2017 sunt mai mici decât cantitățile disponibile. Prin urmare, este oportun să se stabilească acele cantități pentru care nu au fost prezentate cereri și ca aceste cantități să fie adăugate la cantitatea fixată pentru subperioada contingentară următoare.

               (3)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Cantitățile pentru care nu au fost prezentate cereri de licențe de import în temeiul Regulamentului (CE) nr. 536/2007, care urmează să fie adăugate la subperioada 1 aprilie-30 iunie 2017, figurează în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 decembrie 2016.

            Pentru Comisie,

            pentru președinte

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul (CE) nr. 536/2007 al Comisiei din 15 mai 2007 privind deschiderea și modul de gestionare a unui contingent tarifar pentru carnea de pasăre, alocat Statelor Unite ale Americii (JO L 128, 16.5.2007, p. 6).

      ANEXĂ

                  Număr de ordine

                  Cantități nesolicitate care urmează să fie adăugate la cantitățile disponibile pentru subperioada 1 aprilie-30 iunie 2017
                  (în kg)

                  09.4169

                  16 008 750


title: Regulamentul de punere în aplicare (UE) 2016/1220 al Comisiei din 26 iulie 2016 privind autorizarea substanței L-treonină produse de Escherichia coli ca aditiv pentru hrana tuturor speciilor de animale (Text cu relevanță pentru SEE)

text:
               27.7.2016

               RO

               Jurnalul Oficial al Uniunii Europene

               L 201/11

         REGULAMENTUL DE PUNERE ÎN APLICARE (UE) 2016/1220 AL COMISIEI
   din 26 iulie 2016
   privind autorizarea substanței L-treonină produse de Escherichia coli ca aditiv pentru hrana tuturor speciilor de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați utilizării în hrana animalelor și stabilește motivele și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 82/471/CEE a Consiliului (2).

               (2)

               Substanța L-treonină a fost autorizată fără limită de timp, în conformitate cu Directiva 82/471/CEE, prin Directiva 88/485/CEE a Comisiei (3) și a fost ulterior înscrisă în Registrul aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.

               (3)

               În conformitate cu articolul 10 alineatul (2) coroborat cu articolul 7 din Regulamentul (CE) nr. 1831/2003, au fost depuse cereri pentru reevaluarea substanței L-treonină ca aditiv pentru hrana tuturor speciilor de animale. În conformitate cu articolul 7 din regulamentul respectiv, au fost, de asemenea, introduse cereri pentru autorizarea substanței L-treonină pentru toate speciile de animale. Cererile au fost însoțite de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

               (4)

               Cererile se referă la autorizarea substanței L-treonină produse de Escherichia coli DSM 25086, Escherichia coli FERM BP-11383, Escherichia coli FERM BP-10942, Escherichia coli NRRL B-30843, Escherichia coli KCCM11133P, Escherichia coli DSM 25085, Escherichia coli CGMCC 3703 sau Escherichia coli CGMCC 7.58 ca aditiv pentru hrana tuturor speciilor de animale, urmând a fi clasificată în categoria „aditivilor nutriționali”.

               (5)

               Autoritatea Europeană pentru Siguranța Alimentară (denumită în continuare „autoritatea”) a concluzionat în avizele sale din 9 iulie 2013 (4), 29 ianuarie 2014 (5), 9 septembrie 2014 (6), 9 septembrie 2015 (7), 1 decembrie 2015 (8) și 19 aprilie 2016 (9) că, în condițiile de utilizare propuse, substanța L-treonină produsă de Escherichia coli DSM 25086, Escherichia coli FERM BP-11383, Escherichia coli FERM BP-10942, Escherichia coli NRRL B-30843, Escherichia coli KCCM11133P, Escherichia coli DSM 25085, Escherichia coli CGMCC 3703 și Escherichia coli CGMCC 7.58 nu are un efect advers asupra sănătății animalelor, asupra sănătății oamenilor sau asupra mediului și că este considerată o sursă eficace de aminoacid treonină/aminoacizi pentru hrana animalelor; pentru ca L-treonina administrată ca supliment să fie pe deplin eficace pentru rumegătoare, ar trebui să fie protejată contra degradării în rumen. Autoritatea nu consideră că sunt necesare cerințe specifice pentru monitorizarea ulterioară introducerii pe piață. Ea a verificat, de asemenea, raportul referitor la metoda de analiză a aditivului în hrana pentru animale, prezentat de laboratorul de referință înființat în temeiul Regulamentului (CE) nr. 1831/2003.

               (6)

               În avizele sale, autoritatea și-a exprimat preocuparea cu privire la siguranța L-treoninei pentru speciile-țintă în cazul administrării prin intermediul apei de băut. Cu toate acestea, autoritatea nu propune niciun conținut maxim pentru L-treonină. Astfel, în cazul administrării L-treoninei prin intermediul apei de băut, este recomandabil să fie avertizat utilizatorul de necesitatea de a lua în considerare aportul tuturor aminoacizilor esențiali din regimul alimentar.

               (7)

               Evaluarea substanței L-treonină arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, ar trebui autorizată utilizarea substanței respective în conformitate cu specificațiile din anexa la prezentul regulament.

               (8)

               Deoarece niciun motiv de siguranță nu impune aplicarea imediată a modificărilor condițiilor de autorizare a L-treoninei, este oportun să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.

               (9)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Autorizare
   Substanța specificată în anexă, aparținând categoriei „aditivi nutriționali” și grupului funcțional „aminoacizi, sărurile acestora și produsele analoage”, este autorizată ca aditiv pentru hrana animalelor în condițiile prevăzute în anexă.
   Articolul 2
   Măsuri tranzitorii
   (1)   L-treonina autorizată prin Directiva 88/485/CEE și preamestecurile care o conțin pot fi introduse pe piață până la 16 mai 2017, în conformitate cu normele aplicabile înainte de 16 august 2016, și utilizate până la epuizarea stocurilor existente.
   (2)   Materiile prime destinate hranei pentru animale și hrana combinată pentru animale care conțin substanța menționată la alineatul (1) pot fi introduse pe piață până la 16 august 2017, în conformitate cu normele aplicabile înainte de 16 august 2016, și utilizate până la epuizarea stocurilor existente, dacă sunt destinate animalelor de la care se obțin alimente.
   (3)   Materiile prime destinate hranei pentru animale și hrana combinată pentru animale care conțin substanța menționată la alineatul (1) pot fi introduse pe piață până la 16 august 2018, în conformitate cu normele aplicabile înainte de 16 august 2016, și utilizate până la epuizarea stocurilor existente, dacă sunt destinate animalelor de la care nu se obțin alimente.
   Articolul 3
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 iulie 2016.

            Pentru Comisie

            Președintele

         Jean-Claude JUNCKER

      (1)  JO L 268, 18.10.2003, p. 29.

      (2)  Directiva 82/471/CEE a Consiliului din 30 iunie 1982 privind anumite produse folosite în hrana animalelor (JO L 213, 21.7.1982, p. 8).

      (3)  Directiva 88/485/CEE a Comisiei din 26 iulie 1988 de modificare a anexei la Directiva 82/471/CEE a Consiliului privind anumite produse utilizate în alimentația animalelor (JO L 239, 30.8.1988, p. 36).

      (4)  EFSA Journal 2013; 11(7):3319.

      (5)  EFSA Journal 2014; 12(2):3564.

      (6)  EFSA Journal 2014; 12(10):3825.

      (7)  EFSA Journal 2015; 13(9):4236.

      (8)  EFSA Journal 2016; 14(1):4344.

      (9)  EFSA Journal 2016; 14(5):4470.

      ANEXĂ

                  Numărul de identificare al aditivului

                  Numele deținătorului autorizației

                  Aditivul

                  Compoziția, formula chimică, descrierea, metoda analitică/de analiză

                  Speciile sau categoriile de animale

                  Vârsta maximă

                  Conținutul minim

                  Conținutul maxim

                  Alte dispoziții

                  Sfârșitul perioadei de autorizare

                  mg/kg de hrană completă pentru animale cu un conținut de umiditate de 12 %

                     Categoria aditivilor nutriționali. Grup funcțional: aminoacizi, sărurile acestora și produse analoage

                  3c410

                  —

                  L-treonină

                     Compoziția aditivului:

                  Pulbere cu minimum 98 % L-treonină (raportat la substanța uscată)

                     Caracterizarea substanței active:

                  L-treonină produsă prin fermentare cu Escherichia coli DSM 25086 sau

                     Escherichia coli FERM BP-11383 sau

                     Escherichia coli FERM BP-10942 sau

                     Escherichia coli NRRL B-30843 sau

                     Escherichia coli KCCM11133P sau

                     Escherichia coli DSM 25085 sau

                     Escherichia coli CGMCC 3703 sau

                     Escherichia coli CGMCC 7.58.
                  Formula chimică: C4H9NO3

                  Număr CAS: 72-19-5

                     Metode analitice/de analiză
                      (1):
                  Pentru determinarea L-treoninei în aditivul furajer:

                              —

                              Codexul substanțelor chimice din alimente (Food Chemical Codex) „L-threonine monograph”; și

                              —

                              cromatografie prin schimb ionic cuplată cu derivatizare postcoloană și detecție fotometrică (IEC-UV/FD) – EN ISO 17180.

                        Pentru determinarea treoninei în preamestecuri:

                              —

                              cromatografie prin schimb ionic cuplată cu derivatizare postcoloană și detecție fotometrică (IEC-UV/FD) – EN ISO 17180; și

                              —

                              cromatografie cu schimb de ioni cuplată cu derivatizare postcoloană și cu detecție fotometrică (IEC-UV) – Regulamentul (CE) nr. 152/2009 al Comisiei (2) (anexa III, partea F).

                        Pentru determinarea treoninei în preamestecuri, în furajele combinate, în materiile prime pentru furaje și în apă:

                              —

                              metoda cromatografiei prin schimb ionic cu derivatizare postcoloană și detecție fotometrică (IEC-UV): Regulamentul (CE) nr. 152/2009 (anexa III, partea F).

                  Toate speciile

                  —

                  —

                  —

                              1.

                              L-treonina poate fi introdusă pe piață și utilizată ca aditiv sub formă de preparat.

                              2.

                              Pentru utilizatorii aditivului și preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a aborda riscurile potențiale în caz de inhalare. În cazul în care aceste riscuri nu pot fi eliminate sau reduse la minimum prin astfel de proceduri și măsuri, aditivii și preamestecurile se utilizează cu echipamente de protecție individuală, inclusiv cu echipamente de protecție respiratorie.

                              3.

                              L-treonina poate fi utilizată, de asemenea, în apa de băut.

                              4.

                              Declarații care trebuie menționate pe eticheta aditivului:
                              Conținutul de apă.

                              5.

                              Declarații care trebuie menționate pe eticheta aditivului și a preamestecurilor:
                              „În cazul în care aditivul este administrat prin intermediul apei de băut, ar trebui să se evite excesul de proteine.”

                  16.8.2026

         (1)  Detalii ale metodelor analitice sunt disponibile la următoarea adresă a Laboratorului de referință: https://ec.europa.eu/jrc/en/eurl/feed-additives/evaluation-reports

         (2)  Regulamentul (CE) nr. 152/2009 al Comisiei din 27 ianuarie 2009 de stabilire a metodelor de eșantionare și analiză pentru controlul oficial al furajelor (JO L 54, 26.2.2009, p. 1).


title: Regulamentul de punere în aplicare (UE) nr. 945/2011 al Comisiei din 22 septembrie 2011 de stabilire a restituirilor la export în sectorul cărnii de vită și mânzat

text:
               23.9.2011

               RO

               Jurnalul Oficial al Uniunii Europene

               L 246/20

         REGULAMENTUL DE PUNERE ÎN APLICARE (UE) NR. 945/2011 AL COMISIEI
   din 22 septembrie 2011
   de stabilire a restituirilor la export în sectorul cărnii de vită și mânzat
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (1), în special articolul 164 alineatul (2) și articolul 170, coroborate cu articolul 4,
   întrucât:

               (1)

               Articolul 162 alineatul (1) din Regulamentul (CE) nr. 1234/2007 prevede că diferența dintre prețurile de pe piața mondială și cele de pe piața Uniunii pentru produsele enumerate în partea XV din anexa I la regulamentul respectiv poate fi acoperită de o restituire la export.

               (2)

               Având în vedere situația actuală a pieței în sectorul cărnii de vită și mânzat, trebuie stabilite restituiri la export în conformitate cu normele și criteriile prevăzute la articolele 162, 163, 164, 167, 168 și 169 din Regulamentul (CE) nr. 1234/2007.

               (3)

               Articolul 164 alineatul (1) din Regulamentul (CE) nr. 1234/2007 prevede că restituirile pot să varieze în funcție de destinație, în special dacă situația pieței mondiale, cerințele specifice ale anumitor piețe sau obligațiile decurgând din acordurile încheiate în conformitate cu articolul 300 din tratat impun acest lucru.

               (4)

               Restituirile trebuie acordate numai pentru produsele autorizate pentru liberă circulație în Uniune, care poartă marca de sănătate prevăzută la articolul 5 alineatul (1) litera (a) din Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (2). Aceste produse trebuie să îndeplinească, de asemenea, cerințele stabilite de Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare (3) și de Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (4).

               (5)

               Articolul 7 alineatul (2) al treilea paragraf din Regulamentul (CE) nr. 1359/2007 al Comisiei din 21 noiembrie 2007 de stabilire a condițiilor de acordare a restituirilor speciale la export pentru unele tranșe de carne de vită și mânzat dezosată (5) prevede o reducere a restituirii speciale în cazul în care cantitatea tranșelor de carne dezosată care urmează să fie exportată se ridică la mai puțin de 95 %, dar nu mai puțin de 85 %, din greutatea totală a tranșelor obținute prin dezosare.

               (6)

               Restituirile aplicabile în prezent au fost stabilite prin Regulamentul de punere în aplicare (UE) nr. 614/2011 al Comisiei (6). Deoarece trebuie stabilite noi restituiri, regulamentul respectiv trebuie abrogat.

               (7)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   (1)   Restituirile la export prevăzute la articolul 164 din Regulamentul (CE) nr. 1234/2007 se acordă pentru produsele și în valorile stabilite în anexa la prezentul regulament, sub rezerva îndeplinirii condițiilor prevăzute la alineatul (2) din prezentul articol.
   (2)   Produsele eligibile pentru restituire în conformitate cu alineatul (1) trebuie să îndeplinească cerințele relevante prevăzute de Regulamentele (CE) nr. 852/2004 și (CE) nr. 853/2004 și, în special, să fie preparate într-o unitate autorizată și să respecte cerințele marcării privind sănătatea prevăzute în secțiunea I capitolul III din anexa I la Regulamentul (CE) nr. 854/2004.
   Articolul 2
   În cazul menționat la articolul 7 alineatul (2) al treilea paragraf din Regulamentul (CE) nr. 1359/2007, rata restituirii pentru produsele încadrate la codul de produs 0201 30 00 9100 se reduce cu 3,5 EUR/100 kg.
   Articolul 3
   Regulamentul de punere în aplicare (UE) nr. 614/2011 se abrogă.
   Articolul 4
   Prezentul regulament intră în vigoare la 23 septembrie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 septembrie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 139, 30.4.2004, p. 55.

      (3)  JO L 139, 30.4.2004, p. 1.

      (4)  JO L 139, 30.4.2004, p. 206.

      (5)  JO L 304, 22.11.2007, p. 21.

      (6)  JO L 164, 24.6.2011, p. 8.

      ANEXĂ

         Restituiri la export în sectorul cărnii de vită și mânzat aplicabile începând cu 23 septembrie 2011

                  Codul produselor

                  Destinație

                  Unitatea de măsură

                  Valoarea restituirilor

                  0102 10 10 9140

                  B00

                  EUR/100 kg greutate animal viu

                  12,9

                  0102 10 30 9140

                  B00

                  EUR/100 kg greutate animal viu

                  12,9

                  0201 10 00 9110 (2)

                  B02

                  EUR/100 kg greutate netă

                  18,3

                  B03

                  EUR/100 kg greutate netă

                  10,8

                  0201 10 00 9130 (2)

                  B02

                  EUR/100 kg greutate netă

                  24,4

                  B03

                  EUR/100 kg greutate netă

                  14,4

                  0201 20 20 9110 (2)

                  B02

                  EUR/100 kg greutate netă

                  24,4

                  B03

                  EUR/100 kg greutate netă

                  14,4

                  0201 20 30 9110 (2)

                  B02

                  EUR/100 kg greutate netă

                  18,3

                  B03

                  EUR/100 kg greutate netă

                  10,8

                  0201 20 50 9110 (2)

                  B02

                  EUR/100 kg greutate netă

                  30,5

                  B03

                  EUR/100 kg greutate netă

                  17,9

                  0201 20 50 9130 (2)

                  B02

                  EUR/100 kg greutate netă

                  18,3

                  B03

                  EUR/100 kg greutate netă

                  10,8

                  0201 30 00 9050

                  US (4)

                  EUR/100 kg greutate netă

                  3,3

                  CA (5)

                  EUR/100 kg greutate netă

                  3,3

                  0201 30 00 9060 (7)

                  B02

                  EUR/100 kg greutate netă

                  11,3

                  B03

                  EUR/100 kg greutate netă

                  3,8

                  0201 30 00 9100 (3)
                      (7)

                  B04

                  EUR/100 kg greutate netă

                  42,4

                  B03

                  EUR/100 kg greutate netă

                  24,9

                  EG

                  EUR/100 kg greutate netă

                  51,7

                  0201 30 00 9120 (3)
                      (7)

                  B04

                  EUR/100 kg greutate netă

                  25,4

                  B03

                  EUR/100 kg greutate netă

                  15,0

                  EG

                  EUR/100 kg greutate netă

                  31,0

                  0202 10 00 9100

                  B02

                  EUR/100 kg greutate netă

                  8,1

                  B03

                  EUR/100 kg greutate netă

                  2,7

                  0202 20 30 9000

                  B02

                  EUR/100 kg greutate netă

                  8,1

                  B03

                  EUR/100 kg greutate netă

                  2,7

                  0202 20 50 9900

                  B02

                  EUR/100 kg greutate netă

                  8,1

                  B03

                  EUR/100 kg greutate netă

                  2,7

                  0202 20 90 9100

                  B02

                  EUR/100 kg greutate netă

                  8,1

                  B03

                  EUR/100 kg greutate netă

                  2,7

                  0202 30 90 9100

                  US (4)

                  EUR/100 kg greutate netă

                  3,3

                  CA (5)

                  EUR/100 kg greutate netă

                  3,3

                  0202 30 90 9200 (7)

                  B02

                  EUR/100 kg greutate netă

                  11,3

                  B03

                  EUR/100 kg greutate netă

                  3,8

                  1602 50 31 9125 (6)

                  B00

                  EUR/100 kg greutate netă

                  11,6

                  1602 50 31 9325 (6)

                  B00

                  EUR/100 kg greutate netă

                  10,3

                  1602 50 95 9125 (6)

                  B00

                  EUR/100 kg greutate netă

                  11,6

                  1602 50 95 9325 (6)

                  B00

                  EUR/100 kg greutate netă

                  10,3

                     NB: Codurile produselor, precum și codurile destinațiilor de serie „A” sunt definite în Regulamentul (CEE) nr. 3846/87 al Comisiei (JO L 366, 24.12.1987, p. 1).
                  Codurile destinațiilor sunt definite în Regulamentul (CE) nr. 1833/2006 al Comisiei (JO L 354, 14.12.2006, p. 19).
                  Celelalte destinații sunt definite după cum urmează:

                              B00

                              :

                              Toate destinațiile (țări terțe, alte teritorii, aprovizionare cu alimente și destinații asimilate unor exporturi în afara Uniunii).

                              B02

                              :

                              B04 și destinația EG.

                              B03

                              :

                              Albania, Croația, Bosnia și Herțegovina, Serbia, Kosovo (), Muntenegru, Fosta Republică Iugoslavă a Macedoniei, aprovizionare cu alimente și combustibil [destinații prevăzute la articolele 33 și 42 și, dacă este cazul, la articolul 41 din Regulamentul (CE) nr. 612/2009 al Comisiei (JO L 186, 17.7.2009, p. 1)].

                              B04

                              :

                              Turcia, Ucraina, Belarus, Moldova, Rusia, Georgia, Armenia, Azerbaidjan, Kazahstan, Turkmenistan, Uzbekistan, Tadjikistan, Kârghâzstan, Maroc, Algeria, Tunisia, Libia, Liban, Siria, Irak, Iran, Israel, Cisiordania/Fâșia Gaza, Iordania, Arabia Saudită, Kuweit, Bahrain, Qatar, Emiratele Arabe Unite, Oman, Yemen, Pakistan, Sri Lanka, Myanmar (Birmania), Thailanda, Vietnam, Indonezia, Filipine, China, Coreea de Nord, Hong Kong, Sudan, Mauritania, Mali, Burkina Faso, Niger, Ciad, Capul Verde, Senegal, Gambia, Guineea-Bissau, Guineea, Sierra Leone, Liberia, Coasta de Fildeș, Ghana, Togo, Benin, Nigeria, Camerun, Republica Centrafricană, Guineea Ecuatorială, São Tomé și Principe, Gabon, Congo, Republica Democratică Congo, Rwanda, Burundi, Sfânta Elena și teritoriile dependente, Angola, Etiopia, Eritreea, Djibouti, Somalia, Uganda, Tanzania, Seychelles și teritoriile dependente, Teritoriul Britanic al Oceanului Indian, Mozambic, Mauritius, Comore, Mayotte, Zambia, Malawi, Africa de Sud, Lesotho.

         (1)  Astfel cum este definit în Rezoluția 1244 a Consiliului de Securitate al Națiunilor Unite din 10 iunie 1999.

         (2)  Admiterea în această subpoziție este condiționată de prezentarea certificatului menționat în anexa la Regulamentul (CE) nr. 433/2007 al Comisiei (JO L 104, 21.4.2007, p. 3).

         (3)  Acordarea restituirii este condiționată de respectarea condițiilor prevăzute de Regulamentul (CE) nr. 1359/2007 al Comisiei (JO L 304, 22.11.2007, p. 21) și, după caz, de Regulamentul (CE) nr. 1741/2006 al Comisiei (OJ L 329, 25.11.2006, p. 7).

         (4)  Realizate în condițiile prevăzute de Regulamentul (CE) nr. 1643/2006 al Comisiei (JO L 308, 8.11.2006, p. 7).

         (5)  Realizate în condițiile prevăzute de Regulamentul (CE) nr. 1041/2008 al Comisiei (JO L 281, 24.10.2008, p. 3).

         (6)  Acordarea restituirii este condiționată de respectarea condițiilor prevăzute de Regulamentul (CE) nr. 1731/2006 al Comisiei (JO L 325, 24.11.2006, p. 12).

         (7)  Conținutul de carne de vită și mânzat macră, cu excepția grăsimii, se stabilește conform procedurii de analiză prevăzute în anexa la Regulamentul (CEE) nr. 2429/86 al Comisiei (JO L 210, 1.8.1986, p. 39).
      Expresia „conținut mediu” se referă la cantitatea eșantionului, astfel cum este acesta definit la articolul 2 alineatul (1) din Regulamentul (CE) nr. 765/2002 al Comisiei (JO L 117, 4.5.2002, p. 6). Eșantionul se prelevează din porțiunea lotului în cauză care prezintă riscul cel mai mare.


title: Regulamentul de punere în aplicare (UE) 2016/2261 al Comisiei din 15 decembrie 2016 privind autorizarea oxidului de cupru (I) ca aditiv furajer în hrana tuturor speciilor de animale (Text cu relevanță pentru SEE )

text:
                  16.12.2016

                  RO

                  Jurnalul Oficial al Uniunii Europene

                  L 342/18

            REGULAMENTUL DE PUNERE ÎN APLICARE (UE) 2016/2261 AL COMISIEI
      din 15 decembrie 2016
      privind autorizarea oxidului de cupru (I) ca aditiv furajer în hrana tuturor speciilor de animale
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor și stabilește motivele și procedurile de acordare a unei astfel de autorizații.

                  (2)

                  În conformitate cu articolul 7 din Regulamentul (CE) nr. 1831/2003, a fost depusă o cerere pentru autorizarea oxidului dicupric, însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

                  (3)

                  Cererea respectivă se referă la autorizarea oxidului dicupric ca aditiv furajer în hrana tuturor speciilor de animale, urmând ca această substanță să fie clasificată în categoria „aditivi nutriționali”.

                  (4)

                  Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 25 mai 2016 (2) că, în condițiile de utilizare propuse, oxidul dicupric nu are un efect nociv asupra sănătății animale sau asupra sănătății consumatorilor și că nu vor apărea probleme de siguranță pentru utilizatori, cu condiția să se ia măsurile de protecție corespunzătoare.

                  (5)

                  În plus, autoritatea a concluzionat că oxidul dicupric nu constituie un risc suplimentar pentru mediu față de alte surse de cupru și că utilizarea sa poate fi considerată ca o sursă eficace de cupru pentru toate speciile de animale. Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, raportul privind metoda de analiză a aditivului furajer în hrana animalelor, prezentat de laboratorul de referință înființat în temeiul articolului 21 din Regulamentul (CE) nr. 1831/2003.

                  (6)

                  Denumirea aditivului în cerere este oxid dicupric. Cu toate acestea, denumirea dată de Uniunea Internațională de Chimie Pură și Aplicată (IUPAC) este oxid de cupru (I). În conformitate cu recomandarea autorității din avizul său privind oxidul cupric (3), aditivul ar trebui să fie denumit oxid de cupru (I).

                  (7)

                  Evaluarea oxidului de cupru (I) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, ar trebui autorizată utilizarea substanței respective în conformitate cu specificațiile din anexa la prezentul regulament.

                  (8)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Substanța menționată în anexă, aparținând categoriei „aditivi nutriționali” și grupei funcționale „compuși de oligoelemente”, este autorizată ca aditiv în hrana animalelor, în condițiile prevăzute în anexa respectivă.
      Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 15 decembrie 2016.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  EFSA Journal 2016; 14(6):4509.

         (3)  EFSA Journal 2015; 13(4):4057.

         ANEXĂ

                     Număr de identificare al aditivului

                     Numele deținătorului autorizației

                     Aditiv

                     Compoziția, formula chimică, descrierea, metoda de analiză

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     Conținut (Cu) în mg/kg de furaj complet cu un conținut de umiditate de 12 %

                        Categoria aditivilor nutriționali. Grupă funcțională: compuși de oligoelemente

                     3b412

                     —

                     Oxid de cupru (I)

                        Caracteristicile aditivului

                     Preparat de oxid de cupru (I) cu

                                 —

                                 un conținut de cupru de minimum 73 %,

                                 —

                                 lignosulfonați de sodiu între 12 % și 17 %,

                                 —

                                 1 % bentonită

                           sub formă de granule cu particule < 50 μm: sub 10 %

                        Caracterizarea substanței active

                     Oxid de cupru (I)
                     Formulă chimică: Cu2O
                     Numărul CAS: 1317-39-1

                        Metode de analiză
                         (1)

                     Pentru identificarea Cu2O în aditiv:

                                 —

                                 difracție de raze X (XRD).

                           Pentru cuantificarea conținutului total de cupru în aditiv:

                                 —

                                 titrimetrie; sau

                                 —

                                 spectrometrie cu emisie atomică cu plasmă cuplată inductiv (ICP-AES) – EN 15510.

                           Pentru cuantificarea conținutului total de cupru în preamestecuri:

                                 —

                                 spectrometrie cu emisie atomică cu plasmă cuplată inductiv (ICP-AES) – EN 15510; sau

                                 —

                                 spectrometrie cu emisie atomică cu plasmă cuplată inductiv (ICP-AES) după digestia sub presiune – EN 15621.

                           Pentru cuantificarea conținutului total de cupru din materiile prime pentru hrana animalelor și hrana combinată pentru animale:

                                 —

                                 spectrometrie de adsorbție atomică (AAS) – Regulamentul (CE) nr. 152/2009 al Comisiei; sau

                                 —

                                 spectrometrie cu emisie atomică cu plasmă cuplată inductiv (ICP-AES) – EN 15510; sau

                                 —

                                 spectrometrie cu emisie atomică cu plasmă cuplată inductiv (ICP-AES) după digestia sub presiune – EN 15621.

                     Toate speciile de animale

                     —

                     —

                     Bovine:

                                 —

                                 bovine înainte de începerea rumegării: 15 (total);

                                 —

                                 Alte bovine: 35 (total).

                           Ovine: 15 (total).
                     Purcei până la 12 săptămâni: 170 (total).
                     Crustacee: 50 (total).
                     Alte animale: 25 (total).

                                 1.

                                 Aditivul se adaugă în hrana pentru animale sub formă de preamestec.

                                 2.

                                 Operatorii din sectorul furajelor stabilesc proceduri operaționale și măsuri organizatorice destinate utilizatorilor aditivului și ai preamestecurilor, pentru a aborda riscurile potențiale în caz de inhalare și în caz de contact cu pielea sau cu ochii. Atunci când riscurile respective nu pot fi eliminate sau reduse la un nivel minim prin astfel de proceduri și de măsuri, aditivul și preamestecurile trebuie utilizate purtând echipament individual de protecție, inclusiv echipament de protecție respiratorie, ochelari și mănuși de protecție.

                                 3.

                                 Pe etichetă se înscrie următoarea mențiune:

                                             —

                                             în cazul furajelor destinate oilor, dacă concentrația de cupru din furaj depășește 10 mg/kg:

                                                „Concentrația de cupru din acest furaj poate cauza otrăvirea anumitor soiuri de ovine.”

                                             —

                                             În cazul furajelor destinate bovinelor după începerea rumegării, dacă concentrația de cupru din furaj este mai mică de 20 mg/kg:

                                                „Concentrația de cupru din acest furaj poate cauza deficit de cupru la vitele care pasc pe pășuni cu concentrație mare de molibden sau sulf.”

                     5 ianuarie 2027

            (1)  Detalii ale metodelor de analiză sunt disponibile la următoarea adresă a Laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) nr. 1118/2013 al Comisiei din 6 noiembrie 2013 de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Miel de Corse – Mele di Corsica (DOP)]

text:
               9.11.2013

               RO

               Jurnalul Oficial al Uniunii Europene

               L 299/20

         REGULAMENTUL DE PUNERE ÎN APLICARE (UE) NR. 1118/2013 AL COMISIEI
   din 6 noiembrie 2013
   de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Miel de Corse – Mele di Corsica (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al denumirii de origine protejate „Miel de Corse – Mele di Corsica”, înregistrată în temeiul Regulamentului (CE) nr. 1187/2000 al Comisiei (2).

               (2)

               Deoarece modificările respective nu sunt minore în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție, în conformitate cu articolul 51 din Regulamentul (CE) nr. 1151/2012, modificarea trebuie aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 noiembrie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12 2012, p. 1.

      (2)  JO L 133, 6.6.2000, p. 19.

      (3)  JO C 134, 14.5.2013, p. 39.

      ANEXĂ
      Produse agricole destinate consumului uman enumerate în anexa I la tratat:

         Clasa 1.4.   Alte produse de origine animală (ouă, miere, produse lactate cu excepția untului etc.)

      FRANȚA
      Miel de Corse – Mele di Corsica (DOP)